Ron Botchan

**Ronald Leslie Botchan** (født 15. februar 1935 i Brooklyn i New York, død 28. januar 2021) var en dommer i National Football League (NFL). Før det var han en linebacker i amerikansk fotball som spilte i American Football League fra 1960 til 1962. Som dommer jobbet Botchan som en umpire i nesten hele sin karriere og brukte uniformnummer 110. mediene så på ham som «NFLs beste umpire», og var en dommer i rekordmange Super Bowls med fem: XX i 1986, XXVII i 1993, XXIX i 1995, XXXI i 1997 og XXXIV i 2000. Han var også en reserve for Super Bowl XXVI i 1992 og Super Bowl XXXVI i 2002. Han klatret fort i NFL etter ni år som dommer i high school og college.

## High school og college
Botchan var en linebacker da han gikk på Belmont High School og senere på Occidental College i Los Angeles i California. På Occidental var Botchan lagkamerat med Jack Kemp og Jim Mora; han var også en All-Conference baseballspiller og en All-Conference og Little All-American linebacker.

## Profesjonell karriere
### Spiller i NFL
Botchan ble draftet av Baltimore Colts i , men endte heller opp med å spille amerikansk fotball i United States Marine Corps. Han ble utnevnt All-Marine og All-Service som linebacker for lagene på Marine Corps Base Quantico og Camp Lejune. I 1960 ble Botchan kontaktet av talentspeidere for den nye ligaen American Football League (AFL) og endte opp med å signere en kontrakt på $6 000 med Los Angeles Chargers under hovedtrener Sid Gillman som startende linebacker. Året derpå signerte han med Houston Oilers, før karrieren hans endte med en kneskade. Han spilte i det første AFL Championship Game i 1960, men tapte da med Chargers mot Oilers, før han vant tittelkampen i 1961 med Oilers mot sitt gamle lag.

### Trener
I 1965 ble Botchan ansatt som hovedtrener for skolelaget til North Hollywood High School i Los Angeles. Året etter holdt han samme stilling for Los Angeles City College. Tidlig i 1972 var Botchan assistenttrener for Rod Humenuik under vårtreningen for San Fernando Valley State College—nå kjent som California State University, Northridge.

### Dommer i NFL
Botchans dommerkarriere begynte i 1972, og frem til 1976 var han dommer for kamper i high school og junior college. Han fikk to kamper som umpire i Pac-10 mellom 1976 og 1979 før han søkte og ble godkjent av NFL i 1980.

I 1980 begynte Botchan å jobbe for NFL som en line judge ettersom det ikke var noen ledige stillinge som umpire. I hans første år fikk han en sjelden mulighet til å dømme en sluttspillkamp etter å ha hatt en solid sesong. Historisk får ikke førsteårsdommere i NFL delta i sluttspillet. Året etter ble en stilling som umpire åpen, og Botchan tok den og forble der resten av sin karriere i NFL.

Botchan var umpire under en kamp i -sesongen mellom Philadelphia Eagles og Chicago Bears på Soldier Field den 31. desember som var preget av tung tåke. Kampen fikk senere kallenavnet «Fog Bowl». Under en kamp mot slutten av 1990-tallet ble Botchan dyttet i bakken og fikk et kutt i pannen. Han fortsatte kampen uten å gå glipp av et play, men måtte senere sy åtte sting. Han jobbet under Super Bowl XXXIV da Tennessee Titans endte opp en yard fra å score mot St. Louis Rams i kampens siste play, et play som senere ble kjent som «The Tackle».

Han siste kamp var en National Football Conference (NFC) Championship Game mellom Philadelphia Eagles og St. Louis Rams den 27. januar 2002, og siste gang han var tilstede under en kamp som ansatt var Super Bowl XXXVI den 3. februar 2002 hvor han var en reservedommer. Botchen jobbet deretter som en assistant supervisor of officials for NFL. Botchan satte en rekord som dommer i fem Super Bowls, som er delt med Tom Kelleher, Jack Fette og Al Jury. Botchan foreslo på et tidspunkt en hjelm designet som en dommers caps som umpiren kunne bruke for å beskytte seg mot hodeskader.

## Utmerkelser
I 1997 ble han innlemmet i Southern California Jewish Sports Hall of Fame.

## Resultater som hovedtrener
### Junior college

## Referanser